**ΠΡΟΓΡΑΜΜΑ ΥΠΟΤΡΟΦΙΩΝ ΣΠΟΥΔΩΝ ΣΕ ΙΔΙΩΤΙΚΑ ΙΕΚ**

**ΠΡΟΥΠΟΘΕΣΕΙΣ ΚΑΙ ΟΡΟΙ ΣΥΜΜΕΤΟΧΗΣ**

|  |
| --- |
| 1. **ΠΡΟΥΠΟΘΕΣΕΙΣ ΣΥΜΜΕΤΟΧΗΣ**
 |

1. Ο υποψήφιος πρέπει να κατέχει απολυτήριο τίτλο ελληνικού σχολείου δευτεροβάθμιας εκπαίδευσης (απόφοιτος ΓΕΛ ή ΕΠΑΛ).
2. Ο υποψήφιος δύναται να είναι Έλληνας ή αλλοδαπός, με την προϋπόθεση κατοχής του απολυτηρίου τίτλου ελληνικού σχολείου.
3. Οι υποψήφιοι πρέπει να έχουν ηλικία έως 25 ετών (γεννηθέντες έως και το 2000).
4. Αιτήσεις που δεν περιλαμβάνουν όλα τα απαιτούμενα δικαιολογητικά κρίνονται ελλιπείς και απορρίπτονται.
5. Αιτήσεις που συνοδεύονται από δικαιολογητικά και έχουν ημερομηνία αποστολής μεταγενέστερη της προβλεπόμενης προθεσμίας 10/09/2025, απορρίπτονται (είτε αυτές λαμβάνονται ηλεκτρονικά, είτε ταχυδρομικά).

|  |
| --- |
| 1. **ΥΠΟΒΟΛΗ ΑΙΤΗΣΗΣ**
 |

Οι αιτούντες πρέπει να στείλουν την αίτηση μαζί με τα κάτωθι δικαιολογητικά συμμετοχής (παράγραφος 3) έως τις **10/09/2025** και λαμβάνουν **Αριθμό Πρωτοκόλλου Υποβολής** για να διασφαλίζεται η εμπρόθεσμη υποβολή.

Η ΑΙΤΗΣΗ συμπληρώνεται ηλεκτρονικά ή χειρόγραφα και είναι διαθέσιμη στη σελίδα [www.mkoapostoli.gr](http://www.mkoapostoli.gr) *(Η Δράση μας🡪 Εκπαίδευση🡪 Πρόγραμμα Υποτροφιών Σπουδών σε Ιδιωτικά ΙΕΚ Ακαδημαϊκό Έτος 2025-2026).*

Η υποβολή της αίτησης γίνεται κατά προτίμηση μέσω ηλεκτρονικής αλληλογραφίας σε δύο διευθύνσεις t.galdara@mkoapostoli.gr και d.katsivelaki@mkoapostoli.gr , και ο υποψήφιος εντός δύο ημερών λαμβάνει απαντητικό email με τον Αριθμό Πρωτοκόλλου.

Εναλλακτικά ο υποψήφιος υποβάλλει αίτηση είτε με φυσική παρουσία, είτε ταχυδρομικά αναγράφοντας στο φάκελο τον τίτλο «Πρόγραμμα Υποτροφιών Σπουδών σε Ιδιωτικά ΙΕΚ Ακαδημαϊκό Έτος 2025-2026», στη διεύθυνση: *Δέσπως Σέχου 37, ΤΚ11743, Ν.Κόσμος, Οργανισμός «ΑΠΟΣΤΟΛΗ», υπόψη της κ. Θάλειας Γκαλντάρα.*

|  |
| --- |
| 1. **ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ (συνημμένα της αίτησης)**
 |

1. Φωτοαντίγραφο αστυνομικής ταυτότητας
2. Φωτοαντίγραφο Απολυτηρίου Λυκείου, ΕΠΑΛ
3. Πιστοποιητικό Οικογενειακής Κατάστασης
4. Φωτοαντίγραφο Εκκαθαριστικού Σημειώματος τελευταίου έτους (2024) για τον αιτούντα και την οικογένεια του.
5. Βεβαίωση Φοίτησης αδελφών (στην περίπτωση ύπαρξης αδελφών που σπουδάζουν, όχι του αιτούντος)
6. Υπεύθυνη δήλωση (από το gov.gr ή ΚΕΠ) περί μη φοίτησης σε άλλη Σχολή.

|  |
| --- |
| 1. **ΟΡΟΙ ΣΥΜΜΕΤΟΧΗΣ – ΥΠΟΧΡΕΩΣΕΙΣ ΥΠΟΤΡΟΦΩΝ**
 |

1. **Μετά την επιλογή τους από την ΑΠΟΣΤΟΛΗ**, οι υπότροφοι δεσμεύονται να καταβάλουν κατά την εγγραφή τους στο ΙΕΚ, ως εγγύηση παρακολούθησης και ολοκλήρωσης των σπουδών τους, *το ποσό των € 300, το οποίο θα τους επιστραφεί μετά την ολοκλήρωση της διετούς φοίτησης τους*. Η ΑΠΟΣΤΟΛΗ αναλαμβάνει την οικονομική κάλυψη του συνόλου των διδάκτρων για όλη τη διάρκεια φοίτησης.
2. **Από τη διαδικασία παροχής υποτροφιών εξαιρούνται οι ήδη εγγεγραμμένοι ή/ και ενεργοί σπουδαστές του IEK.**
3. Οι υπότροφοι οφείλουν να είναι συνεπείς στη φοίτησή τους (διά ζώσης και με όποιο τρόπο απαιτείται από το ΙΕΚ) για να διατηρήσουν την υποτροφία. Σε περίπτωση που δεν είναι συνεπείς η υποτροφία διακόπτεται.
4. Τα Προγράμματα Σπουδών υλοποιούνται στις εγκαταστάσεις του συνεργαζόμενου ΙΕΚ πανελλαδικά. Οι υποψήφιοι μπορούν να επιλέξουν να σπουδάσουν σε ένα οποιοδήποτε παράρτημα του συνεργαζόμενου ΙΕΚ που τους εξυπηρετεί – σε Αττική, Πειραιά, Θεσσαλονίκη, Λάρισα, Ηράκλειο Κρήτης, Ρόδο, Χαλκίδα και Αλεξανδρούπολη.
5. Οι υποψήφιοι μπορούν να επιλέξουν οποιαδήποτε ειδικότητα τους ενδιαφέρει από τη λίστα ειδικοτήτων του συνεργαζόμενου IEK: Γαστρονομία, Τουριστικά Επαγγέλματα, Επαγγέλματα Υγείας, Τεχνικά Επαγγέλματα, Αισθητική & Spa, Μόδα & Ομορφιά, Πληροφορική & Νέες Τεχνολογίες, Οικονομία & Διοίκηση, Προπονητική, Δημοσιογραφία & ΜΜΕ, Παιδαγωγικά, Εφαρμοσμένες Τέχνες, Ηχοληψία & Μουσική Τεχνολογία, Οπτικοακουστικά & Τέχνες.
6. Οι υποτροφίες δίνονται αρχικά για ένα έτος και ανανεώνονται εφόσον ο σπουδαστής ολοκληρώσει τα δύο πρώτα εξάμηνα με επιτυχία.
7. Το συνεργαζόμενο ΙΕΚ διατηρεί το δικαίωμα να μην προσφέρει κάποιο πρόγραμμα σπουδών, σε περίπτωση χαμηλής συμμετοχής στο τμήμα. Σε αυτήν την περίπτωση, ο υπότροφος μπορεί να επιλέξει κάποια άλλη ειδικότητα.

|  |
| --- |
| 1. **ΔΙΑΔΙΚΑΣΙΑ ΑΞΙΟΛΟΓΗΣΗΣ και ΚΡΙΤΗΡΙΑ ΑΞΙΟΛΟΓΗΣΗΣ ΥΠΟΨΗΦΙΩΝ**
 |

* 1. **Αξιολόγηση Αίτησης**

Οι υποβαλλόμενες αιτήσεις αξιολογούνται από τριμελή Επιτροπή Αξιολόγησης βάσει κοινωνικών και οικονομικών κριτηρίων που ορίζει η ΑΠΟΣΤΟΛΗ.

Τα κριτήρια αξιολόγησης που λαμβάνονται υπόψη για την επιλογή των υποτρόφων είναι τα παρακάτω:

|  |
| --- |
| 1. ***Νομός/ Πόλη μόνιμης κατοικίας*** = Αθήνα, Θεσσαλονίκη, Β. Πελοπόννησος, Στερεά Ελλάδα, Πιερία: **1 βαθμός**

= Κεντρική και Ν. Πελοπόννησος, Θεσσαλία: **3 βαθμοί**= Νησιά, Β.Ελλάδα, Ήπειρος : **5 βαθμοί**= Aκριτικές περιοχές: **7 βαθμοί**  |
| 1. ***Οικογενειακή Κατάσταση***

= Τέκνο μονογονεϊκής οικογένειας ή προστάτης οικογένειας: **5 βαθμοί**= Τέκνο πολύτεκνης οικογένειας: **5 βαθμοί**= Αδέλφια φοιτητές έως 23 ετών: **3 βαθμοί** |
| 1. ***Εισόδημα***

Το φορολογητέο εισόδημα, συνολικό οικογενειακό και ατομικό, βαθμολογείται ως εξής:= 0 € < εισόδημα < 12.000 €: **5 βαθμοί**= 12.001 € < εισόδημα < 24.000 €: **3 βαθμοί**= 24.001 € < εισόδημα < 36.000 € : **1 βαθμό****= 36.000 € < εισόδημα : 0 βαθμοί** και προτεραιότητα σε αιτούμενους με χαμηλότερο εισόδημα |
| 1. ***Προγενέστερη φοίτηση***

Ιδιαίτερη βαρύτητα δίδεται στους υποψήφιους που επιθυμούν να ξεκινήσουν φοίτηση σε πρόγραμμα σπουδών για πρώτη φορά. Συγκεκριμένα: = υποψήφιοι που επιθυμούν να εισαχθούν στην μεταδευτεροβάθμια εκπαίδευση για πρώτη φορά: **10 βαθμοί**= υποψήφιοι που αυτή τη στιγμή φοιτούν σε άλλη σχολή εκπαίδευσης ή έχουν αποφοιτήσει από άλλη σχολή εκπαίδευσης: **0 βαθμοί** |

* 1. **Συνέντευξη Υποψηφίου**

Σε συνέχεια της αξιολόγησης «5.1 Αξιολόγηση Αίτησης» οι επικρατέστεροι υποψήφιοι θα περάσουν από συνέντευξη, είτε με φυσική παρουσία στην έδρα της ΑΠΟΣΤΟΛΗΣ εφόσον το επιτρέπουν οι συνθήκες, είτε μέσω τηλεδιάσκεψης.

Όλοι οι υποψήφιοι θα ενημερωθούν γραπτώς στην ηλεκτρονική διεύθυνση που δηλώνουν στην αίτηση τους για το αποτέλεσμα της αξιολόγησης, το αργότερο έως 20 Σεπτεμβρίου.

|  |
| --- |
| 1. **ΔΙΕΥΚΡΙΝΗΣΕΙΣ ΚΑΙ ΠΛΗΡΟΦΟΡΙΕΣ**
 |

Για περισσότερες πληροφορίες, επικοινωνήστε:

* τηλεφωνικά: Δευτέρα-Παρασκευή, μεταξύ 10:00πμ-04:00μμ στα τηλέφωνα: 2130184426 και 2130188413
* μέσω ηλεκτρονικής αλληλογραφίας: t.galdara@mkoapostoli.gr και d.katsivelaki@mkoapostoli.gr